Ma in hof weens lat-aanranding | Maroela Media
Die 35-jarige vrou van Limpopo wat in hegtenis geneem is nadat sy volgens die polisie glo haar vyfjarige seun “brutaal” oor skoolskoene aangerand het, het Donderdag weer vlugtig in die hof verskyn.
Lt.kol. Moatshe Ngoepe, provinsiale polisiewoordvoerder, het gesê die vrou, wie se naam volgens die Kinderwet nie bekend gemaak mag word nie om die seun se identiteit te beskerm, het haar tweede verskyning in die Matlala-landdroshof gemaak waar sy tereg staan op aanklagte van kindermishandeling en aanranding met doel om ernstig te beseer.
“Sy is nog nie borgtog toegestaan nie en die saak is uitgestel tot 12 April vir verdere ondersoek,” het Ngoepe gesê.
Maroela Media het Saterdag berig die voorval het glo in die Cooperspark-nedersetting in die Matlala-polisiëringgebied buite Polokwane plaasgevind.
“Die vrou het na bewering op 15 Maart haar vyfjarige seun met ŉ lat aangerand nadat sy hom daarvan beskuldig het dat hy sy skoolskoene verloor het. Die seun het tydens die voorval verskeie beserings oor sy hele liggaam opgedoen,” het Ngoepe gesê.
Die seun moes na ŉ hospitaal geneem word vir mediese behandeling en is daarna in ŉ plek van veiligheid geplaas.
ŉ Omstander het ŉ selfoonvideo van die voorval geneem en aan die polisie verskaf.
WAARSKUWING: Die video onderaan die berig is gewelddadig van aard en kan sensitiewe lesers en kinders ontstel.
kindermishandeling Limpopo misdaad
Imagine wat doen hulle aan diere as hulle so iets aan ‘n kind doen…..
Ek Sê net · 1 jaar gelede
Crazy! Arme Kindjie
Siek verby, ‘n Ma beskerm normaalweg haar kroos en nie mishandeling nie. Sluit toe en gooi sleutel weg.
H Jacobs · 1 jaar gelede
Hoekom stop niemand haar nie?
In party kulture is dit normaal om hul kinders en mekaar so aan te rand. Niemand sal d kind probeer beskerm want dan word daai persoon ook ‘n / ge teiken.